หุ้นสหรัฐปิดลบแรง
ตลาดหุ้นสหรัฐ ปิดลบแรงเหตุเหตุนักลงทุนกระหน่ำเทขาย ขณะที่ราคาน้ำมันตลาดนิวยอร์กดิ่งแรงกว่า 5 ดอลลาร์
23 ก.ย. 2554

ตลาดหุ้นสหรัฐ ปิดลบแรงเหตุเหตุนักลงทุนกระหน่ำเทขาย ขณะที่ราคาน้ำมันตลาดนิวยอร์กดิ่งแรงกว่า 5 ดอลลาร์
ตลาดหุ้นอเมริกาวานนี้(22 ก.ย.) ปิดลบอย่างแรง เหตุนักลงทุนกระหน่ำเทขายตามหลังทัศนะที่ไม่สดใสของ เบน เบอร์นันกี ประธานธนาคารกลางสหรัฐฯ ที่เตือนถึงสถานะอ่อนแอของเศรษฐกิจอันดับ 1 ของโลกแห่งนี้       ดัชนีหุ้นดาวโจนส์ ลดลง 390.03 จุด (3.51 เปอร์เซ็นต์) ปิดที่ 10,734.81 จุด แนสแดค ลดลง 82.52 จุด (3.25 เปอร์เซ็นต์) ปิดที่ 2,455.67 จุด เอสแอนด์พี ลดลง 37.09 จุด (3.18 เปอร์เซ็นต์) ปิดที่ 1,129.67 จุด
ขณะที่ราคาน้ำมันตลาดนิวยอร์กดิ่งแรงกว่า 5 ดอลลาร์จากดอลลาร์ที่แข็งค่าขึ้น หลังนักลงทุนแห่ถือครองสกุลเงินที่มีความเสี่ยงต่ำนี้ท่ามกลางความกังวลที่ลุกลามต่อเศรษฐกิจอันอ่อนแอและภัยคุกคามของภาวะถดถอยรอบใหม่       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม ลดลง 5.41 ดอลลาร์ ปิดที่ 80.51 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 4.87 ดอลลาร์ ปิดที่ 105.49 ดอลลาร์ต่อบาร์เรล